от популацията на гостоприемника.
 За колона Б: Посочете данните на наблюдението. Отбележете с N/A, когато дадена колона не е приложима. Информацията, която трябва да бъде предоставена в тези колони, е свързана с информацията, включена в колона 10 „Методи на откриване“.
 В колона 19: Посочете броя на пробите, за които е установено, че са с положителен, отрицателен или неопределен резултат. „Неопределени“ са анализираните проби, за които не е получен резултат поради различни фактори (напр. под нивото на откриване, необработена проба — неидентифицирана, стара и др.).
 В колона 20: Посочете уведомленията за огнище за годината, в която е извършено наблюдението. Не е необходимо да се включва номерът на уведомлението за наличие на огнище, когато компетентният орган е решил, че констатацията попада в един от случаите, посочени в член 14, параграф 2, член 15, параграф 2 или член 16 от Регламент (ЕС) 2016/2031. В този случай в колона 21 („Бележки“) посочете причината за непредоставяне на тази информация.
 В колона 21: Посочете чувствителността на наблюдението, определена в МСФМ 31. Тази стойност на постигнатото ниво на сигурност за определяне като „свободен от вредители“ е изчислена въз основа на извършените проверки (и/или проби), като се има предвид чувствителността на метода и предвиденото разпространение.
 В колона 22: Посочете предвиденото разпространение въз основа на оценката преди наблюдението на вероятното действително разпространение на вредителя в полето. Предвиденото разпространение е зададено като цел на наблюдението и съответства на компромиса, който лицата, отговарящи за управлението на риска, правят между риска от наличие на вредителя и наличните ресурси за наблюдението.
 Част Б
 Образец на доклада за резултатите от наблюденията, извършени за насекоми вектори на Xylella fastidiosa
 1. Описание на ДО
 2. Подход
 3. Зона
 4 Видове вектори
 5. Визуални проверки
 6. Вид на уловките (или друг метод на улавяне на векторите (напр. мрежа за улавяне на насекоми и др.)
 7. Брой на уловките (или другите метод за улавяне)
 8. Честота на проверка на уловките (или друг метод, ако е приложимо)
 9. Време на проверка на уловките (или друг метод, ако е приложимо)
 10. Брой на събраните проби от вектори
 11 Брой на уловените вектори
 12. Брой на анализираните вектори
 13. Брой на анализираните проби от вектори
 14. Брой положителни проби от вектори
 15 Брой отрицателни проби от вектори
 16. Брой неопределени проби от вектори
 17. Бележки
 Наименование
 Дата на определяне
 График
 Номер
 Инструкции за попълване на формуляра
 В колона 1: Посочете наименованието на областта, броя на огнищата или друга информация, която позволява идентифицирането на съответната демаркационна област (ДО) и датата, на която тя е била определена.
 В колона 2: Посочете: Ликвидиране (Л), ограничаване (О). Включете толкова редове, колкото е необходимо според броя на ДО и подходите за тези области.
 В колона 3: Посочете зоната от ДО, където е било извършено наблюдението: Заразена/нападната от вредители зона (ЗЗ) или буферна зона (БЗ), като се използват отделни редове. Когато е приложимо, посочете областта от ЗЗ, където е извършено наблюдението (напр. последните 5 km, около разсадниците и т.н.).
 В колона 4: Посочете списъка на видовете вектори на вредителя, посочен в първата колона, като за всеки вектор